**ОШ ''ВУК КАРАЏИЋ''**

**Број: 673**

**Датум: 21.11.2021. година**

**Место: 19220 Доњи Милановац**

На основу члана 126. став 1. и 4., тачка 1), 11 и 18), члан 139., 140. и 155, а на начин прописан за заснивање радног односа по члану 154. Закона о основама система образовања и васпитања (''Сл. гласник РС'', број 88/17, 27/18-др закон, 10/19 и 6/20), директор ОШ ''Вук Караџић'' из Доњег Милановца, коју заступа Др Дамјан Стевкић, расписује

**КОНКУРС ЗА ПРИЈЕМ У РАДНИ ОДНОС РАДИ ОБАВЉАЊА ПОСЛА**

**наставника енглеског језика у другом циклусу образовања и васпитања на одређено време, са непуним радним временом за 98.89 % радног времена,**

**број извршилаца један (1). До повратка запосленог са функције директора школе у другом мандату,**

 **а најдуже 4 године.**

УСЛОВИ: кандидат треба да поседује одговарајуће високо образовање у складу са чланом 139., 140., а у вези са чланом 155. став 1. и 2. тачка 1) закона о основама система образовања и васпитања (''Сл. гласник РС'', број 88/17, 28/18-др закон, 10/19 и 6/20), стечено на студијима другог степена (мастер академске студије, мастер струковне студије, специјалистичке академске студије), у складу са Законом о високом образовању, односно oбразовање стечено на основним студијама у трајању од најмање четири године по пропису који је уређивао високо образовање до 10. септембра 2005. године. Степен и врста образовања морају бити у складу са Правилником о степену и врсти образовања наставника и стручних сарадника у основној школи (''Просветни гласник РС'', број 11/02, 15/13, 2/16,10/16, 3/17 и 13/18). Кандидат мора да има образовање из психолошких, педагошких и методичких дисциплина стечено на високошколској установи у току студија или након дипломирања од најмање 30 бодова, од којих најмање по шест бодова из психолошких, педагошких и методичких дисциплина и шест бодова праксеу установи у складу са Европским системом преноса бодова. Наставник и стручни сарадник који је у току студија положио испит из педагогијеи психологије или положио стручни испит, односно испита за лиценцу, сматра се да има образовање из члана 142. став 1 овог Закона. Кандидат треба да поседује уверење о држављанству (у оригиналу или овереној фотокопији); психичку, физичку и здравствену способност за рад са децом и ученицима (лекарско уверење се подноси пре закључења уговора о раду са изабраним кандидатом); доказ да није осуђиван правоснажном пресудом за кривично дело за које је изречена казна затвора у најмање три месеца , као и за кривична дела насиља у породици, одузимање малолетног лица, запуштање и злостављање малолетног лица или родоскрвнућа, за кривично дело примања идавања мита.

Кандидат попуњава пријавни формулар на званичној интернет страници Министарства просвете, науке и технолошког развоја, а потребну документацију заједно са одштампаним пријавним формуларом доставља школи.

За доказе који су неопходни у поступку одлучивања, установа поступа у складу са ЗОУП-ом („Службени гласник РС“, бр. 18/16 и 95/18-аутентично тумачење) и уз сагласност запосленог (образац 1).

Уз захтев кандидат доставља: Оверен препис (копију) дипломе о завршеном образовању са исправом којом се доказује да је кандидат стекао образовање из психолошких, педагошких и методичких дисциплина, односно доказ о положеним испитима из педагогије и психологије или доказ да је кандидат положио стручни испит –испит за лиценцу; извод из матичне књиге рођених (оригинал или оверена фотокопија); уверење о држављнству (не старије од 6 месеци-оригинал или оверена фотокопија). Кандидат мора да зна српски језик

Рок за пријављивање на конкурс је 15 дана од дана објављивања конкур­са.

Неблаговремене и непотпуне пријаве неће се узети у разматрање.

Пријаве треба послати на адресу: Основна школа ''Вук Караџић'', Стевана Мокрањца, 14, 19220 Доњи Милановац.

Ближе информације о конкурсу могу се добити код секретара Школе и преко телефона 030/590-142 и 591-424.

 Директор школе

 Др Дамјан Стевкић